**ފ.ނިލަންދޫ ސިއްތިފަންނު މަރާމާތުކޮށް ބެލެހެއްޓުމުގެ މަޢްލޫމާތު ކަރުދާސް**

މިއީ، މި އިދާރާގެ އިޢުލާން ނަންބަރ: (IUL)374-C/374/2019/95 (04 ނޮވެމްބަރ 2019) ގައިވާ ގޮތުގެ މަތިން ފ.ނިލަންދޫ ސިއްތިފަންނު މަރާމާތުކޮށް ބަލަހައްޓައިދޭނެ ފަރާތެއް ހޯދުމަށް ކުރި އިޢުލާނާއި ގުޅިގެން ޕްރޮޕޯސަލް ހުށަހެޅުމަށް ބޭނުންވާ މަޢްލޫމާތު ފޯރުކޮށްދިނުމަށް އެކުލަވާލެވިފައިވާ މަޢުލޫމާތު ޝީޓެވެ.

**މުޙިއްމު މަޢްލޫމާތުތައް:**

1. ސިއްތި ފަންނު ބަލަހައްޓާ ފަރާތުން އާމްދަނީ ހޯދާނެ މަސައްކަތް ކުރުމަށްޓަކައި ސިއްތި ފަންނުގެ ބޮޑުހަޓުގެ ދެކުނުފަރާތުގެ ބިން ދޫކުރެވޭނެއެވެ. އެ ބިމުގެ މިންތަކަކީ، އުތުރު: 116 ފޫޓް، ހުޅަނގު: 100 ފޫޓް، ދެކުނު: 227 ފޫޓް، އިރު: 159 ފޫޓު (ޖުމްލަ 22,209.25 އަކަފޫޓެވެ)
2. ބިން ދޫކުރާ އެންމެ ދިގު މުއްދަތަކީ މީލާދީ 10 (ދިހައެއް) އަހަރު ދުވަހެވެ.
3. ބިޑު ކާމިޔާބު ކުރާ ފަރާތުން، ސިއްތި ފަންނުގައި ހުރި ހަޓުތަކާއި އެ ތަނުގައި ބޭނުންކުރާ ސާމާނާއި ކަރަންޓު ވިއުގަރ މަރާމާތުކޮށް، ރޭގަނޑުގައި ތަން ދިއްލައި ބަލަހައްޓަން ވާނެއެވެ. އަދި ރުއްތައް ސާފުކޮށް ބެލެހެއްޓުމާއެކު މަދުވެގެން ދެދުވަހުން އެއްދުވަހު ގޮނޑުދޮށާއެކު ބިން ކުނިކަހައި ވިނަނޮޅައި ސާފުކޮށް ބަލަހައްޓަންވާނެއެވެ.
4. ބިޑު ކާމިޔާބުކުރާ ފަރާތަށް ބިމުގެ ސަރަހައްދުގެ ތެރޭގައި ހިމެނޭ ރުއްގަހުގެ ތަކެތި ބޭނުންކުރެވޭނެއެވެ.
5. ދެވަނަ ފަރާތަކަށް ތަނުން ނަފާލިބޭގޮތަށް ބިން ނުވަތަ ބިމުން ބައެއްނަމަވެސް ކުއްޔަށްދޫކުރަންވާނީ މިއިދާރާއަށް ލިޔެ ލިޔުމުން ހުއްދަ ހޯދުމަށްފަހުގައެވެ.
6. ސިއްތި ފަންނުގެ ހަޓުތަކާއި ކަރަންޓު ވިއުގަރ އާއި އެ ތަނުގައި ބޭނުންކުރާ ސާމާނު ލަސްވެގެން 06 (ހައެއް) މަސްދުވަހުގެ ތެރޭގައި މަރާމާތު ކުރަންވާނެއެވެ. މި މުއްދަތުގައި ތަން ސާފުކޮށް ބެލެހެއްޓުމަށް ބިޑް ކާމިޔާބު ކުރާ ފަރާތުން އެއްވެސް ޚަރަދެއް ކުރާކަށް ނުޖެހޭނެއެވެ. މި މުއްދަތުގައި ތަން ސާފުކޮށް ބެލެހެއްޓުމަށް ކުރަންޖެހޭ ޚަރަދު ކުރާނީ ކައުންސިލުންނެވެ.
7. މަތީގައި ފާހަކޮށްފައިވާ ކަންކަމުގެ އިތުރުން މާކްސް ދިނުމުގައި ހުށަހަޅާ ޕްރޮޕޯސަލް އަށް ބެލޭނެއެވެ. އެގޮތުން ޕްރޮޕޯސަލްގައި ހިމަނާފައިވާ އަންނަނިވި ކަންކަމަށް ރިޢާޔަތް ކުރެވޭނެއެވެ.

(ހ) މާލީ އެހީގެ ގޮތުގައި ކޮންމެ މަހަކު ކައުންސިލަށް ދެވޭނެ ފައިސާގެ މިންވަރު

(ށ) އިޖްތިމާޢީ ޚިދުމަތުގެ ގޮތުގައި ކުރާނެ ކަންކަން

(ނ) ސިއްތިފަންނު ބަލަހައްޓައި ތަރައްޤީ ކުރުމުގެ ތަޞައްވުރު

**ޕޮއިންޓް ދިނުމަށް ހަމަޖެހިފައިވާ ގޮތް**

|  |  |  |  |
| --- | --- | --- | --- |
| **ފޯމިއުލާ** | **ތަފްޞީލް** | **މާރކްސްދެވޭގޮތް** | **މާކްސްދެވޭ މިންގަނޑު** |
| (Submitted payment/benchmark payment) x allocated percentage | **ޕްރޮޕޯސަލްއަށްދޭ މާރކްސް**\* މާލީ އެހީ %40\* އިޖްތިމާޢީ ޚިދުމަތް %20\* ތަޞައްވުރު %15 | 75% | ޕްރޮޕޯސަލް |
| (Submitted number of years/benchmark number of years) x allocated percentage | **ތަޖުރިބާއަށް ދޭ މާކްސް**\* ތަޖުރިބާއަށް މާކްސްދޭނީ ފީސިބިލިޓީ އެނަލިސިސްއަށެވެ. މިގޮތުން ކޮންމެ 03 އަހަރަކުން ރިވިއު ކުރާނެ ގޮތާއި ނަތީޖާއަށް ފޯކާސްޓްކޮށް ކަންކުރުމަށް ހުށަހަޅާނެ ގޮތުގެ މައްޗަށް ބެލޭނެއެވެ.  | 10% | ތަޖުރިބާ |
| (profile marks /benchmark profile marks) x allocated percentage | **ޕްރޮފައިލަށް މާކްސް ދިނުން**\* މިކައުންސިލްގެ ބިޑު އިވެލުއޭޝަން ކޮމެޓީއިން ނިންމާފައިވާ އެންމެ ރަގަޅު ޕްރޮފައިލް.  1- ހުށަހަޅާ ފަރާތުގެ ތަޢާރަފްގެ ފުރިހަމަކަން.  2- ކޮށްފައިވާ މިބާވަތުގެ މަސައްކަތްތައް.3. ލިބިފައިވާ ކާމިޔާބުތައް.* މި ބަޔަށް އެންމެ ގިނަ މާރކްސް ލިބޭނީ އެންމެ ރަގަޅު ޕްރޮފައިލަކަށެވެ. އެގޮތުން މާކްސް ދެވޭނީ އެފަރާތަށް ލިބޭ މާކްސްއަކީ މިބަޔަށް ކަނޑައެޅިފައިވާ އެންމެ މަތީ އިންސައްތަ ލިބޭ ފަރާތް ކަމަށް ބަލައިގެންނެވެ.
 | 10% | ޕްރޮފައިލް |
| (Submitted wealth status / benchmark wealth status ) x allocated percentage | **މާލީ ތަނަވަސްކަމަށް މާކްސްދިނުން**\*މިކައުންސިލްގެބިޑުއިވެލުއޭޝަންކޮމެޓީން ނިންމާފައިވާ އެންމެ ތަނަވަސް ފަރާތްކަމުގައި ބެލޭނޭކަންކަން: 1- ބިޒްނަސް ޕްލޭން  2- ފައިނޭންޝިއަލް ގެރެންޓީ (ގެރެންޓީ ދޭނެ ގޮތް)  | 5% | މާލީ ތަނަވަސްކަން |

**ޕްރޮޕޯސަލް ހުށަހެޅުން**

1. ޕްރޮޕޯސަލް ހުށަހެޅުމުގައި ވަކި ޚާއްޞަ ނަމޫނާއެއް ނޯންނާނެއެވެ. އެހެން ނަމެވެސް ޕްރޮޕޯސަލެއްގައި ހުންނަން ޖެހޭ މުޙިއްމު މަޢްލޫމާތުތައް ހިމަނަންވާނެއެވެ. އެގޮތުން ޕްރޮޕޯސަލް ހުށަހަޅާ ފަރާތުގެ ވަނަވަރާއި، ހުށަހަޅާ މުއްދަތުގެ ތެރޭގައި ސިއްތިފަންނު ތަރައްޤީ ކުރުމުގެ ޕްލޭން ފަދަ މަޢްލޫމާތު ހިމަނަންވާނެއެވެ.

**މާކްސް ދެވޭގޮތުގެ ތަފްސީލު:**

1. ޕްރޮޕޯސަލްތައް އިވެލުއޭޓް ކުރާނީ މި އޮފީހުގެ ބިޑް އިވެލުއޭޝަން ކޮމިޓީންނެވެ.
2. ބިޑް އިވެލުއޭޝަން ކޮމިޓީން ނިންމާ ފަރާތްތަކަށް ބިޑް އެވޯޑްކުރެވޭނެއެވެ.

ޕްރޮޕޯސަލްތަކުގެ އިވެލުއޭޝަނަށް އެއްވެސް ޝަކުވާއެއް އޮތްނަމަ ނިލަންދެއަތޮޅު އުތުރުބުރީ ނިލަންދޫ ކައުންސިލްއަށް ސިޓީއަކުން ހުށަހެޅުމުން އެފަރާތަކަށް ޖަވާބުދެވޭނެއެވެ.

**ހުށަހަޅަންޖެހޭ އެހެން ލިޔުންތައް**

(ހ) ޕްރޮޕޯސަލް

(ށ) މުއްދަތު ހަމަނުވާ ކާކުކަންއަންގައިދޭ ރަސްމީ ލިޔުމުގެ ކޮޕީ (އައިޑީކާޑު، ޕާސްޕޯޓް، ލައިސަންސް)

(ނ) ކުންފުންޏެއްނަމަ ރަޖިސްޓްރީގެ ކޮޕީ

**ޕްރޮޕޯސަލް ހުށަހެޅުން**

ޕްރޮޕޯސަލް ހުށަހަޅަންވާނީ ބަންދުކުރެވިފައިވާ ސިޓީއުރައެއްގައެވެ. ސިޓީއުރައިގެ ބޭރުގައި އިޢުލާން ނަންބަރ ލިޔެވިފައި އޮންނަންވާނެއެވެ. އަދި ތިރީގައިވާގޮތަށް އެޑްރެސްކުރެވިފައި އޮންނަންވާނެއެވެ.

**ފ.ނިލަންދޫ ސިއްތިފަންނު މަރާމާތުކޮށް ބެލެހެއްޓުން**

(IUL)374-C/374/2019/95

ފ.ނިލަންދޫ ކައުންސިލްގެ އިދާރާ

ފ.ނިލަންދޫ / ދިވެހިރާއްޖެ

**ޕްރީބިޑް މީޓިންގ**

 މި މަސައްކަތާގުޅޭ ގޮތުން ބާއްވާ ޕްރީބިޑް މީޓިން 2019 ނޮވެމްބަރ 12 ވާ އަންގާރަ ދުވަހުގެ ހެނދުނު 11:00 ގައި ކައުންސިލްގެ އިދާރާގައި އޮންނާނެއެވެ.

**ޕްރޮޕޯސަލް ހުޅުވުން**

1. ޕްރޮޕޯސަލް ހުށަހެޅޭނީ މިނިސްޓްރީ އޮފް އިކޮނޮމިކް ޑިވެލޮޕްމަންޓްގައި ކުދި އަދި މެދު ފަންތީގެ ވިޔަފާރީގެ ގިންތިތަކުން ގިންތިއެއްގައި ރަޖިސްޓްރީ ކުރެވިފައިވާ ދިވެހި ވިޔަފާރިތަކަށް އެކަންޏެވެ.
2. ޕްރްޕޯސަލް ހުށަހަޅުއްވާ ފަރާތްތަކުން، 18 ނޮވެމްބަރ 2019 ވާ ހޯމަ ދުވަހުގެ ހެނދުނު 11:00 އަށް މިއޮފީހަށް ޕްރޮޕޯސަލް ހުށަހެޅުއްވުން އެދެމެވެ. ޕްރޮޕޯސަލް ކެނޑުން އޮންނާނީ ފ.ނިލަންދޫ ކައުންސިލްގައި، ޕްރޮޕޯސަލް ހުށަހެޅި ފަރާތްތަކުގެ ނުވަތަ އެފަރާތްތަކުން ކަނޑައަޅާފައިވާ ފަރާތްތަކާ އެއް ހާޒިރުގައެވެ. ގަޑިޖެހިގެން އަންނަ ފަރާތްތަކުގެ ޕްރޮޕޯސަލް ބަލައެއް ނުގަނެވޭނެއެވެ. ޕްރޮޕޯސަލްތައް ކަނޑައި ބެލުމަށްފަހު ޝަރުތު ހަމަނުވާ ފަރާތްތަށް ޑިސްކޮލިފައި ކުރެވޭނެއެވެ. އަދި ޕްރޮޕޯސަލްތައް އިވެލުއޭޓު ކުރުމުގެ މީޓިންގ ގައި އެއްވެސް ޑޮކިއުމަންޓަކަށް އުނިއިތުރެއް ގެނައުމުގެ ފުރުޞަތެއް ނޯންނާނެއެވެ. މަޢުލޫމާތު ސާފުކުރެއްވުމަށް ރަސްމީ ގަޑީގައި މިއޮފީހުގެ ނަންބަރު 6740016 އަށް ގުޅުއްވުން އެދެމެވެ.

**ބިޑާއި ބެހޭގޮތުން މައުލޫމާތު ސާފުކުރުމަށް**

**ނަން:** އަޙްމަދު ޝަރީފް

**މަޤާމް:** ޕްލޭނިންގ އޮފިސަރ

**ގުޅޭނެ ނަންބަރ:** 7905438

04 ނޮވެމްބަރ 2019